Aspergesoep uit Bergen op Zoom met Hollandse garnalen | Unilever Food Solutions
Knorr Klassiek Asperge Crèmesoep Poeder opbrengst 12,5L 180 g “Geen Nazi-kultuur op Puk-kampus”, bevind verslag | Maroela Media
Prof Dan Kgwadi, vise-kanselier van die NWU en Itumeleng Pooe, ondervoorsitter van die NWU-raad Foto: Nico Strydom, Maroela Media
Prof. Dan Kgwadi, visekanselier van die Noordwes-Universiteit, het Donderdag tydens ‘n mediakonferensie bevestig daar is nie ‘n kultuur van nazisme of fascisme by die Noordwes-Universiteit se Potchefstroomkampus nie.
Kgwadi en Itumeleng Pooe, ondervoorsitter van die NWU-raad, het Donderdag die media toegespreek oor die verslag wat die universiteit se raad saamgestel en aan Blade Nzimande, die minister van hoër onderwys, oorhandig het. Die verslag is opgestel na aanleiding van die sogenaamde Wessels-verslag, ‘n verslag wat onder leiding van dr. Leon Wessels opgestel is oor oriëntering en beweerde ontgroeningspraktyke op die drie kampusse van die NWU.
Een van die onafhanklike ondersoektaakspan se sleutelbevindings was dat daar nie ‘n kultuur van nazisme of fascisme by die NWU is nie, maar dat sekere voorvalle eerder gedryf is deur “praktyke wat ingebed is in sogenaamde tradisies”. Van die “tradisies” het volgens die ondersoektaakspan se verslag “menseregteskendings” tot gevolg gehad.
Die raad sê in sy verslag aan die minister die uitdaging is om ‘n nuwe ingesteldheid te kry wat ‘n “inklusiewe, gesonde en verwelkomende kultuur op al drie kampusse ondersteun”. Die raad het verder opdrag aan die universiteit se bestuur gegee om proaktiewe en voorkomende strategieë en maatreëls te implementeer “ten einde ‘n herhaling van sodanige oortredings te voorkom”.
Die raad het ook bevestig dat die ondersoektaakspan se bevindinge en aanbevelings “nie die status van ‘n geregtelike uitspraak het nie” maar as ‘n “hulpbrondokument” kan dien. Die raad het wel besluit om ‘n raadskomitee, die “studente-oorsigkomitee”, op die been te bring.
Die mandaat van die komitee sal wees om “toesig te hou” oor ingrypings wat gaan plaasvind na aanleiding van die ondersoektaakspan se verslag. Dit behels onder meer ‘n verbod op die alle “ontgroeningsrituele en afbrekende praktyke” en die ontwikkeling van ‘n “gepaste ontvangs- en induksieprogram wat ‘n verwelkomende kultuur op al drie kampusse sal verseker”.
Gebou-ineenstorting: Man se arm op toneel geamputeer
Franse frans · 5 jaar gelede
“ten einde ‘n herhaling van sodanige oortredings te voorkom”. Ag shame nou wat was die oortredings weer gewees, ek het die’ spesifieke sodanigheid gemis. Het die swart outjies en westelikke wessels weer begin aanstoot neem as gevolg van vrees vir iets? Ek was dus reg gewees.